**Pályázati felhívás**

1. Hajdúböszörmény Város Önkormányzata

(4220 Hajdúböszörmény, Bocskai tér 1.)

a Gazdasági, Fejlesztési és Környezetvédelmi **Bizottság**

108/2024. (III.26.) GFK számú határozata alapján nyilvános pályázat útján

**Szociális alapon** meghatározott lakbér mellett bérbe adja

a **4220 Hajdúböszörmény, Móra Ferenc u. 41/2.** **szám** alatt található lakást, mely alapterülete 39 nm-es, 1 szobás, komfortos, műszaki állapota jó, a lakás belső festése a bérlőre vár! A lakásba együttesen beköltözők száma maximum: 6 fő, megállapított bérleti díj: **615**,- Ft/m2/hó, valamint a tovább számlázott tételek megfizetése mellett. A megkötendő lakásbérleti szerződés időtartama 1 év.

1. A lakás 2024. április 08. napján 10:00 órától 10:30 óráig megtekinthető.

A pályázatok elbírálása az önkormányzat tulajdonában álló lakások és nem lakás céljára szolgáló helyiségek bérbeadásának, valamint elidegenítésének feltételeiről szóló **3/2024. (I.25.)** önkormányzati rendelet vonatkozó szabályai szerint, valamint a rendelet 2. számú mellékletében lévő pontrendszer alapján a „Pályázati Szabályzat” alkalmazásával történik.

Érvényesen pályázni csak a Polgármesteri Hivatal a lakásgazdálkodási ügyekben illetékes osztályán (4220 Hajdúböszörmény, Bocskai tér 1. szám alatti 11-es iroda) átvehető, a hivatkozott rendelet **2. számú** mellékletében szereplő **„Pályázati Szabályzat”** adatlapjának kitöltésével lehet.

A **pályázatokat** – a pályázati jogcím és a megpályázott lakás címének megjelölésével – zárt, megcímzetlen, feladót és más jelet nem tartalmazó borítékban kell **benyújtani** a Polgármesteri Hivatal (4220 Hajdúböszörmény, Bocskai tér 1.) központi iktatójába (földszint 21-es szoba) **2024. április 17. napján 14:00 óráig**. A pályázat beadását követően a pályázónak hiánypótlásra nincs lehetősége!

A pályázatok elbírálására előreláthatólag 2024. április hónapban (a Gazdasági, Fejlesztési és Környezetvédelmi Bizottság soron következő rendes ülésén) kerül sor. A pályázat eredményéről a lakásgazdálkodási ügyekben illetékes osztály írásban értesti a pályázókat.

**Az Önkormányzat fenntartja magának azon jogát, mely szerint a pályázati eljárást részben vagy egészben eredménytelennek nyilváníthatja indoklás nélkül.**